ครม.ไฟเขียวสิ้นสุดโครงการรถยนต์คันแรกใน 30 ก.ย.นี้
ครม.ไฟเขียวสิ้นสุดโครงการรถยนต์คันแรกใน 30 ก.ย.นี้
8 ก.ย. 2558

นายวิสุทธิ์ ศรีสุพรรณ รมช.คลัง เปิดเผยว่า ที่ประชุมคณะรัฐมนตรี(ครม.) มีมติเห็นชอบให้สิ้นสุดโครงการรถยนต์คันแรกในวันที่ 30 ก.ย.นี้ เนื่องจากปัจจุบันมีประชาชนมาใช้สิทธิเป็นจำนวนน้อยมาก
ทั้งนี้ โครงการดังกล่าวเกิดขึ้นในสมัยรัฐบาลของ น.ส.ยิ่งลักษณ์ ชินวัตร เป็นนายกรัฐมนตรี ซึ่งคาดว่าหลังสิ้นสุดโครงการจะใช้เงินชดเชยจำนวน 8-9 หมื่นล้านบาท ขณะที่ยังมีผู้แจ้งขอเข้าร่วมโครงการที่ยังไม่รับมอบรถยนต์ราว 1 แสนราย แต่มีผู้ใช้สิทธิเพียง 3 พันรายเท่านั้น
รมช.คลัง กล่าวด้วยว่า ส่วนการพิจารณาเรื่องผ่อนปรนกำหนดเวลาในการครอบครองรถยนต์จากเดิม 5 ปีนั้น ยังอยู่ระหว่างศึกษาความเหมาะสมของหน่วยงานที่เกี่ยวข้อง
 